OzLabs/hebrew-wiki-articles huggingface dataset:
יונאס האפסטרם

יונאס האפסטרם (בשוודית: Jonas Hafström; נולד ב-27 בפברואר 1948) הוא דיפלומט שוודי. כיהן כשגריר שוודיה בארצות הברית.

==ביוגרפיה==
האפסטרם נולד בסטוקהולם. ב-1974 סיים ללמוד באוניברסיטת לונד; במשך תקופה מסוימת שימש כיושב ראש גוף הסטודנטים של האוניברסיטה.

ב-1979 החל לעבוד במשרדים של משרד החוץ השוודי בבירה, ולאחר מכן היה מזכיר העיתונות של שר המשפטים השוודי.

מ-1984 ועד 1987 עבד בשגרירות שוודיה בוושינגטון הבירה.

מ-1987 ועד 1991 היה מזכיר העיתונות והיועץ לענייני חוץ של יושב ראש המפלגה השמרנית קארל בילדט, לאחר שהתמנה בילדט לראש הממשלה, המשיך האפסטרם לשמש באותו תפקיד.

ב-2004 מונה לשגריר בתאילנד, בקמבודיה, בלאוס ובמיאנמר. ב-2007 החל לשמש כשגריר שוודיה בארצות הברית.

ב-2008 זכה במדליה מטעם קרל השישה עשר גוסטב, מלך שוודיה.

==קישורים חיצוניים==

* [http://www.allgov.com/officials/hafstrom-jonas?officialid=29214 פרופיל] באתר AllGov

קטגוריה:שגרירי שוודיה בארצות הברית
קטגוריה:שגרירים בתאילנד
קטגוריה:שגרירים בקמבודיה
קטגוריה:שגרירים במיאנמר
קטגוריה:שגרירים בלאוס
קטגוריה:דיפלומטים שוודים
קטגוריה:סגל אוניברסיטת לונד
קטגוריה:שוודים שנולדו ב-1948
מא דואנבין

מא דואנבין (במנדרינית: 马端斌; נולד ב-28 במרץ 1990) הוא ג'ודוקא סיני אשר מתחרה בקטגוריית המשקל עד 66 ק"ג.

הוא התחרה באולימפיאדת ריו דה ז'ניירו 2016 והודח בשלב שמינית הגמר לאחר שניצח את אנאס חוסיין מג'יבוטי והפסיד למסאשי אבינומה היפני.

==פרסים==
מקור:
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי צ'ינגדאו 2013: מדליית ארד
:גראנד פרי צ'ינגדאו 2014: מדליית ארד
:גראנד פרי טשקנט 2015: מדליית כסף

==קישורים חיצוניים==

==הערות שוליים==

קטגוריה:ג'ודוקא סינים
קטגוריה:ג'ודוקא באולימפיאדת ריו דה ז'ניירו (2016)
קטגוריה:סינים שנולדו ב-1990
שפיפון פרסי

שפיפון פרסי (שם מדעי: Pseudocerastes persicus) הוא מין של נחש ארסי ממשפחת הצפעיים ותת-משפחת הצפעונים המצוי ברחבי דרום אסיה והמזרח התיכון באזורים מדבריים. בעבר היה המין היחידי בסוג שפיפון.

== מאפיינים ==
השפיפון הפרסי מגיע לאורך 40-70 ס"מ עם שיא של 108 ס"מ, קטן יחסית למשפחתו והוא בעל צבעי הסוואה המתאימים לרקע הסלעים והחולות בהם חי. לנחש חרטום קצר ורחב, עיניים צהובות בולטות ומעין "קרניים" קטנות מעל העיניים. הלסתות והלחיים רחבות. הקשקשים אפורים-בהירים עם רצועות חומות בהירות לאורך הגב. 

הוא מצוי באזורי מדבר ובתה ברחבי איראן (ומכאן שמו), פקיסטן, אוזבקיסטן, אזרבייג'ן, מזרח טורקיה ודרומה לדרום סוריה, צפון-מערב עיראק, עומאן, סעודיה, ירדן ואולי בישראל ובסיני. השפיפון נע רוב זמנו קבור בחולות או שהוא נע בצורה עקלתונית, באופן בו רק חלק אחד מגופו מצוי על הקרקע החמה ושאר הגוף מתפתל מעלה. הנחש יוצא בשעות הערב לאכול.

השפיפון ניזון ממיני מכרסמים, עופות מדבר וזוחלים שונים אותם הוא הורג בארס החזק שלו. אם הוא יופתע, הוא ינוע לאט הרחק מהסכנה אך אם זה לא יעזור הוא יכיש. הארס יכול לגרום לדימומים פנימיים ולעיתים למוות, אם כי נוגדן יכול לעצור את פעילות הארס בזמן.

==קישורים חיצוניים==

== הערות שוליים ==

קטגוריה:בעלי חיים שתוארו ב-1854
קטגוריה:טקסונים שתוארו בידי אוגוסטה דומריל
קטגוריה:צפעונים
קטגוריה:ערב הסעודית: זוחלים
קטגוריה:איראן: זוחלים
קטגוריה:ירדן: זוחלים
קטגוריה:סוריה: זוחלים
קטגוריה:עומאן: זוחלים
התכנסות חלשה (מרחב הילברט)

התכנסות חלשה של סדרה במרחב הילברט היא ההתכנסות המושרת מהטופולגיה החלשה עליו.

== הגדרה ==
סדרת נקודות <math>(x_n)</math> במרחב הילברט H מתכנסת חלש ל־<math>x \in H</math> אם לכל <math>y \in H</math>, <math>\lim_{n \to \infty} \langle x_n,y \rangle = \langle x,y \rangle</math>. זוהי ההתכנסות בטופולוגיה החלשה. לעיתים התכנסות זו נרשמת באופן הבא:<math>x_n\rightharpoonup x </math>.

== תכונות ==
* אם סדרת נקודות <math>(x_n)</math> מתכנסת ל־x אז היא מתכנסת אליו חלש לפי אי שוויון קושי שוורץ: <math>\langle x_n,y \rangle - \langle x,y \rangle = \langle x_n-x,y \rangle \leq \| x_n-x \|\|y\|\rightarrow0</math>.
* כמו כן מאי שוויון קושי שוורץ נובע שהנורמה היא רציפה למחצה מלמטה: אם <math>(x_n)</math>מתכנסת חלש ל־x אז <math>\lim_{n \to \infty}\langle x_n,x \rangle = \|x\|^2 </math> ומקושי שוורץ נקבל ש־<math>\|x\|^2 = lim_{n \to \infty}\langle x,x_n \rangle \leq \liminf_{n \to \infty} \|x_n\|\|x\|</math>.
* מצד שני אם סדרת נקודות <math>(x_n)</math> מתכנסת חלש ל x וכן <math>lim_{n \to \infty}\|x_n\| = \|x\|</math> אז <math>(x_n)</math>מתכנסת ל x: <math>\|x-x_n\|^2 = \langle x-x_n,x-x_n \rangle = \langle x,x \rangle + \langle x,x \rangle - \langle x_n,x \rangle-\langle x,x_n \rangle \rightarrow 0</math>.
* ממשפט בנך שטיינהוס, נובע שכל סדרה מתכנסת חלש היא חסומה. מצד שני לכל סדרה חסומה יש תת-סדרה מתכנסת חלש.

== משפט בנך-סאקס ==
משפט בנך–סאקס מספק קשר נוסף בין התכנסות להתכנסות חלשה:

תהי <math>(x_n)</math> סדרה המתכנסת חלש ל־x אזי יש ל־x תת-סדרה המתכנסת בממוצע ל־x: <math>\lim_{N \to \infty}\frac{1}{N}\sum_{k=1}^N x_{n_k} = x</math>.

הוכחה: בה"כ x=0. כמו כן <math>(x_n)</math>מתכנסת חלש ולכן חסומה על ידי M. נגדיר את הסדרה <math>(n_k)</math> באופן הבא הבא: <math>n_1 = 1</math> וכן בהינתן <math>n_j</math> לכל j<k מתקיים מההתכנסות החלשה ש־<math>\langle x_n,x_{n_j} \rangle \rightarrow 0</math> לכל j<k ולכן יש m כך ש־<math>| \langle x_m,x_{n_j} \rangle | <\tfrac{1}{k}</math> לכל j<k. נבחר את <math>n_k</math> להיות ה־m הראשון המקיים זאת. מתקיים: <math>\|\frac{1}{N}\sum_{k=1}^N x_{n_k}\|^2 = \frac{1}{N^2}(\sum_{k=1}^N \|x_{n_k}\|^2+2\real(\sum_{1 \leq i < j \leq N}\langle x_{n_i},x_{n_j} \rangle)) \leq \tfrac{NM^2+2\sum_{k=1}^{N-1}\tfrac{k}{k+1}}{N^2}\leq \tfrac{M^2+2}{N} \rightarrow 0 </math> ונקבל את הדרוש.

הערה: למעשה המשפט נכון לכל מרחב בנך קמור במידה שווה (למשל מרחב <math>\mathbb{L}^p</math>כאשר <math> 1<p<\infty</math>).

== דוגמאות ==
* תהי <math>e_n </math> מערכת אורתונורמלית. כיוון ש־<math>\|e_n\| = 1 </math>, ברור ש־<math>e_n </math> איננה שואפת לאפס. עם זאת, נראה שהיא שואפת חלש לאפס. אכן יהי <math>x \in H </math>. מאי שוויון בסל נקבל <math>\sum_n | \langle e_n, x \rangle |^2 \leq \| x \|^2 </math> ובפרט הטור מתכנס ולכן אבריו שואפים לאפס. לכן <math>|\langle e_n, x \rangle| \rightarrow 0 </math> ולכן <math>e_n </math> שואפת חלש לאפס.

== לקריאה נוספת ==
* וויס בנימין, ליינדרשטראוס יורם, פזי אמנון, אנליזה פונקציונלית, האוניברסיטה העברית 1980.
==קישורים חיצוניים==
* 

==הערות שוליים==

2019 06
קטגוריה:אנליזה פונקציונלית
קטגוריה:דויד הילברט
מוריס פיטרסון

מוריס ראסל פיטרסון הבן (באנגלית: .Morris Russell Peterson Jr; נולד ב-26 באוגוסט 1977) הוא כדורסלן עבר אמריקאי, אשר שיחק בליגת ה-NBA בין השנים 2000–2011. ממוצעיו הכוללים לאורך הקריירה הם 10.7 נקודות, 3.5 ריבאונדים ו-1.5 אסיסטים למשחק.

==קריירת מכללות==
פיטרסון נולד בעיר פלינט שבמישיגן, ובשנת 1995 החל ללמוד באוניברסיטת המדינה של מישיגן. בעונת 1998/1999 הוביל את קבוצת הכדורסל של האוניברסיטה לפיינל פור טורניר אליפות המכללות, אליו העפילה לראשונה מזה 20 שנה, כשהוליך את קלעיה עם 13.6 נקודות בממוצע למשחק. במשחק חצי הגמר הפסידה מישיגן מול אוניברסיטת דיוק, בתוצאה 62–68. בעונת 1999/2000 קלע פיטרסון 16.8 נקודות למשחק, זכה בתואר שחקן העונה של "מחוז Big Ten" והצעיד את קבוצתו לזכייתה השנייה אי פעם בטורניר אליפות המכללות. פיטרסון הוביל את קלעי קבוצתו בכל ארבעת המשחקים האחרונים של העונה, כולל תצוגה של 21 נקודות במשחק הגמר מול אוניברסיטת פלורידה.

==קריירת משחק==
===טורונטו ראפטורס===
בדראפט ה-NBA{{כ}} 2000 נלקח פיטרסון בבחירה ה-21, על ידי טורונטו ראפטורס. כבר במהלך עונת הרוקי קיבע את מעמדו כשחקן חמישייה קבוע, ובסיומה נבחר לחמישיית הרוקיז של העונה לאחר שקלע 9.3 נקודות בממוצע למשחק. ב-6 העונות הבאות היה אחד השחקנים המובילים של הראפטורס, ואחד מקלעי השלשות הבולטים ב-NBA, עם ממוצעים של 12.4 נקודות ו-1.6 שלשות למשחק.

אחד הרגעים הזכורים ביותר מהקריירה של פיטרסון הגיע במשחק מול וושינגטון ויזארדס ב-30 במרץ 2007; כאשר קבוצתו ביתרון 109–106, עם כ-3 שניות לסיום המשחק, תפס שחקן הוויזארדס מייקל ראפין את הכדור וזרק אותו באוויר, בניסיון לבזבז את הזמן שנותר עד לסיום המשחק. לרוע מזלו, פיטרסון תפס את הכדור כשנייה אחת לסיום, וקלע שלשה אשר שלחה את המשחק להארכה. בסופו של דבר ניצחה טורונטו בתוצאה 123–118.

בעת עזיבתו את הראפטורס בשנת 2007, הוביל פיטרסון את שחקני המועדון במספר משחקים (542) ובמספר שלשות (801) בקבוצה, וניצב במקום השני בנקודות (6,498), אחרי וינס קרטר.

===ניו אורלינס ואוקלהומה סיטי===
לקראת עונת חתם פיטרסון על חוזה ל-4 עונות בניו אורלינס הורנטס, עבור כ-23 מיליון דולר. בשלוש עונותיו בניו אורלינס פתח ב-124 מתוך 165 המשחקים בהם שותף, וקלע 6.8 נקודות בממוצע למשחק. ביוני 2010 הועבר בטרייד לאוקלהומה סיטי ת'אנדר, במדיה שיחק ב-4 משחקים בלבד. בפברואר 2011 נשלח בטרייד לשארלוט בובקאטס, ממנה שוחרר כעבור 4 ימים מבלי ששיחק במדיה.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת המדינה של מישיגן
קטגוריה:בחירות דראפט של טורונטו ראפטורס
קטגוריה:כדורסלני טורונטו ראפטורס
קטגוריה:כדורסלני ניו אורלינס הורנטס
קטגוריה:כדורסלני אוקלהומה סיטי ת'אנדר
קטגוריה:פרשני כדורסל אמריקאים
קטגוריה:אמריקאים שנולדו ב-1977
שפיפון עכבישי

שפיפון עכבישי (שם מדעי: Pseudocerastes urarachnoides) הוא מין של נחש ארסי מהסוג שפיפון שבמשפחת הצפעיים החי במערב איראן. מין זה תואר לראשונה רק בשנת 2006 והוא קיבל את שמו המדעי עקב ציצה בקצה זנבו המזכירה בצורתה עכביש ומשמשת למשיכת טרף. (משמעות השם: "οὐρά" - "זנב", "ἀράχνη" - "עכביש", "οειδής" - "דומה", כלומר: הזנב דמוי-העכביש).

== מאפיינים ==
שפיפון זה נודע עקב דגימה שהגיעה למוזיאון הטבע בשיקגו ב-1968 כחלק ממשלחת לאיראן. דגימה זו נחקרה ביסודיות והתברר ממנה שמדובר בסוג חדש של שפיפון. הוא אנדמי למערב איראן ומצוי באזורים חצי-מדבריים על קרקעות של חולות וחצץ עם מעט צמחייה. הנחש פעיל בשעות בין הערביים.

השפיפון דומה במראהו למין שפיפון פרסי המצוי באזור והוא בעל עיניים צהובות עם זוג "קרניים" קצרות מעליהם, גוף חום-בהיר מוסווה וזנב בעל מעל 15 קשקשים בולטים היוצרים צורת עכביש נפוח. מטרת הזנב היא לפתות עופות קטנים לעברו. חקיינות זו נראית אצל מיני נחשים רבים, בעיקר צעירים, כמו פתן המוות, עכסן עכני, מוקסין המים והנחושת ועוד נחשים אך לאף אחד מהם אין ציצות המזכירות עכביש בזנב, מה שמוכיח שהנחש מתבסס כמעט לגמרי על עופות למזונו. מבדיקת תכולת הקיבה הוסק שהנחש ניזון בעיקר מציפורים.

הנחש נראה רק פעמים בודדות ולא ידוע מה מצב שימורו.

==קישורים חיצוניים==

== הערות שוליים ==

קטגוריה:צפעונים
קטגוריה:איראן: זוחלים
קטגוריה:בעלי חיים שתוארו ב-2006
יון יוסף סנייביינסון

יון יוסף סְנֲיְיבְּיֵּינְּסוֹן (באיסלנדית: Jón Jósep Snæbjörnsson; נולד ב-1 ביוני 1977) הידוע בשם הבמה יונסי, הוא זמר איסלנדי. ייצג את איסלנד באירוויזיון 2004 ו-2012.

==ביוגרפיה==
סנייביינסון נולד באקוריירי ומגיל צעיר החל להתעניין במוזיקה.

ב-1998 הקים עם מספר חברים את להקת "Í Svörtum Fötum", ב-2001 דורגה הלהקה במקום השני בטבלאות באיסלנד, הם הוציאו ארבעה אלבומים ביחד.

ב-2003 היה מועמד לפרס סולן השנה בטקס פרסי המוזיקה האיסלנדי, בשנה זו גם גילם את דני זוקו בהפקה האיסלנדית של המחזמר גריז.

ב-2004 ייצג את איסלנד באירוויזיון עם השיר "Heaven", וסיים במקום ה-19.

ב-2007 השתתף בתחרות לבחירת נציג איסלנד באירוויזיון, אך לא זכה.

ב-2012 נבחר בשנית לייצג את המדינה שלו באירוויזיון בדואט "Never Forget" לצד הזמרת גרטה סלומה וסיים במקום ה-20.

הוא שר את שיר הנושא של סדרת הילדים "נווה עצלנות".

==קישורים חיצוניים==

* 

קטגוריה:זמרים איסלנדים
קטגוריה:משתתפי אירוויזיון 2004
קטגוריה:נציגי איסלנד באירוויזיון
קטגוריה:משתתפי אירוויזיון 2012
קטגוריה:אמנים הידועים בשם במה
קטגוריה:איסלנדים שנולדו ב-1977
יום השירות לציבור של האומות המאוחדות

יום השירות לציבור של האומות המאוחדות (באנגלית: UN Public Service Day) הוא מועד בינלאומי המצוין מדי שנה ב-23 ביוני.

==היסטוריה==
היום נקבע לראשונה בהחלטת העצרת הכללית של האומות המאוחדות בשנת 2003, בהחלטה מספר A/RES/57/277.

היום מציין גם את יום השנה לתאריך שבו אימץ ארגון העבודה הבינלאומי את האמנה ליחסי עבודה של האו"ם (השירות ציבורי), בשנת 1978 (אמנה מספר 151). אמנה זו היא מסגרת לקביעת תנאי העבודה של כל עובדי המדינה ברחבי העולם.

החג חוגג את "הערך של השירות הציבורי לקהילה". המועצה הכלכלית-חברתית של האומות המאוחדות קבעה כי ביום זה יחולק מדי שנה פרס השירות הציבורי של האומות המאוחדות לאלו שפעלו ותרמו למען שיפור, הנראות והיוקרה של השירות הציבורי.

==קישורים חיצוניים==

* 

==הערות שוליים==

קטגוריה:ימי מודעות
קטגוריה:מועדי האומות המאוחדות
קטגוריה:אירועים בחודש יוני
זה כל הקסם

זה כל הקסם הוא פזמון שכתב והלחין נימרוד לב ושר בדואט עם אורלי פרל. השיר יצא לאור בדצמבר 1998 ונבחר כ"שיר השנה".

==רקע==
השיר נכלל באלבום הבכורה של לב "אין חלום אחר" ויצא כסינגל הרביעי מתוכו. תחילה נכתב השיר בלשון זכר, אך בעצתו של חמי רודנר שהפיק את האלבום ועיבד עם לב את השיר, צורפה אורלי פרל לשיר. לב ופרל היו בני זוג, ובתקופת שהוקלט השיר כבר היו פרודים. לדברי לב הוא כתב והלחין את השיר במשך חמש דקות, בעת שישב על המדרגות בחצר ביתו.

השיר זכה להצלחה רבה והזניק את הקריירה של לב. במצעד הפזמונים העברי השנתי של רשת ג' לשנת התשנ"ט (1999) נבחר השיר כשיר השנה. לב גם זכה בשנה זו בתואר "תגלית השנה". כמו כן זכה השיר בתואר שיר השנה במצעד הפזמונים העברי של גלי צה"ל לאותה השנה. זהו מקרה חריג של שנה בה שיר השנה זהה בשני המצעדים המרכזיים של המדינה.
השיר קטף את פרסי שיר השנה, קליפ השנה, דואט השנה והביצוע הקולי של השנה בטקס "נוצת הזהב" של אקו"ם לשנת 1999. כמו כן זכה בפרס שיר השנה בטקס פרסי תמוז של תעשיית המוזיקה הישראלית.
האלבום "אין חלום אחר" הגיע למכירות של אלבום פלטינה.

==גרסות כיסוי==
בעונה הרביעית בסדרה אלישע, בפרק 73, השיר בוצע על ידי יובל סמו ומלי לוי.

דניאל סולומון ודנה עדיני ביצעו גרסת כיסוי לשיר ב"מצעד הדואטים הגדולים של ישראל" של אקו 99FM בשיתוף עם וואלה!.<ref></ref> השיר הגיע למקום החמישי במצעד זה.

==קישורים חיצוניים==

* יוסי חרסונסקי, [https://www.yosmusic.com/נמרוד-לב-ואורלי-פרל-זה-כל-הקסם/ עיון ביקורת], באתר יוסמיוסיק
* 

==הערות שוליים==

קטגוריה:שירי 1998
קטגוריה:דואטים
קטגוריה:שירים בעברית
בריגיטה בירליין

בריגיטה בירליין (בגרמנית: Brigitte Bierlein; 25 ביוני 1949 – 3 ביוני 2024) הייתה משפטנית, שופטת ופוליטיקאית אוסטרית. כיהנה כקנצלרית של אוסטריה מיוני 2019 עד ינואר 2020 והייתה האישה היחידה שכיהנה בתפקיד זה; קודם לכן כיהנה כנשיאת בית המשפט החוקתי של אוסטריה וכפרקליטה הכללית בבית המשפט העליון של אוסטריה.

==ביוגרפיה==
בירליין נולדה ב-25 ביוני 1949 בווינה. לאחר שסיימה את לימודיה התיכוניים היא למדה משפטים באוניברסיטת וינה וקיבלה תואר דוקטור למשפטים ב-1971.

כעבור 4 שנים הוסמכה כשופטת והחלה לכהן כשופטת בבית המשפט המחוזי של רובע אינרה שטאדט בווינה למשך כשנתיים. בהמשך החלה לכהן בתפקידים שונים בתביעה הציבורית בווינה ובתביעה הציבורית הפדרלית באוסטריה, עד שמונתה ב-1990 לפרקליטה הכללית בבית המשפט העליון האוסטרי.

ב-2002 המליצה ממשלתו של הקנצלר וולפגנג שיסל למנות אותה לשופטת ולסגנית נשיא בית המשפט החוקתי של אוסטריה. המינוי נכנס לתוקפו ב-2003, ובירליין הייתה האישה הראשונה בהיסטוריה שנשאה בתפקידים אלו. בסוף 2017 נשיא בית המשפט גרהרט הולצינגר נאלץ לפרוש בשל מגבלת גיל ובירליין החליפה אותו כנשיאה זמנית, האישה הראשונה בתפקיד זה. כעבור כחודשיים, ביוזמתה של מפלגת החירות האוסטרית, המליצה ממשלת הקנצלר סבסטיאן קורץ על מינויה לתפקיד באופן קבוע.

בעקבות פרשת איביזה במאי 2019 שגרמה לקריסת ממשלתו של קורץ, ב-3 ביוני היא מונתה על ידי נשיא אוסטריה אלכסנדר ואן דר בלן כקנצלרית עד הקמת ממשלת קבע חדשה. בעקבות הבחירות למועצה הלאומית של אוסטריה שהתקיימו בחודש ספטמבר, ב-7 בינואר 2020 הוקמה ממשלה חדשה בראשותו של קורץ ובירליין סיימה את תפקידה.

בירליין נפטרה בווינה ב-3 ביוני 2024 לאחר שחלתה במחלה קשה.

==חיים אישיים==
בירליין הייתה בת זוגו של השופט ארנסט מאורר עד פטירתו ב-2021.

==קישורים חיצוניים==

* 
* 

==הערות שוליים==

קטגוריה:קנצלרי אוסטריה
קטגוריה:פוליטיקאיות אוסטריות
קטגוריה:נשים בראשות ממשלה
קטגוריה:משפטניות
קטגוריה:שופטות
קטגוריה:ילידות 1949
קטגוריה:אוסטרים שנולדו ב-1949
קטגוריה:נפטרות ב-2024
כף נורווגיה (אנטארקטיקה)

כף נורווגיה (באנגלית: Cape Norvegia) היא לשון יבשה בולטת בחוף הנסיכה מרתה, בארץ המלכה מוד שבאנטארקטיקה. 

הכף מהווה את הקצה הצפון מזרחי של מדף הקרח ריסר-לארסן שבמזרח אנטארקטיקה, ואת נקודת הגבול בין ים ודל וים המלך הוקון השביעי. 

== היסטוריה ==
=== גילוי הכף ===

הכף התגלתה בפברואר 1930 על ידי היאלמאר רייסר-לארסן (Hjalmar Riiser-Larsen) בעת שטס מן האונייה נורווגיה (Norvegia) במסגרת משלחת החקר רייסר-לארסן. 

=== מקור השם ===

לארסן קרא לכף על שם הספינה.

== לקריאה נוספת ==

<div class="mw-content-ltr">• Ute Christina Herzfeld, [https://books.google.co.il/books?id=fIrcBQAAQBAJ&pg=PA116&lpg=PA116&dq=%22Cape+Norvegia%22&source=bl&ots=TT4IJe1N6l&sig=ACfU3U2YhHOqmn6r-Nn3e3buuH56J9kVdw&hl=en&sa=X&ved=2ahUKEwj8gb6Nq9XiAhWRYlAKHWqZA6k4FBDoATACegQIBxAB#v=onepage&q=%22Cape%20Norvegia%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data], P 116</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:10876 כף נורווגיה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10413&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף נורווגיה] באתר הגאזט האנטארקטי המשווה SCAR של ממשלת אוסטרליה
* [https://latitude.to/satellite-map/aq/antarctica/259278/cape-norvegia תצלום לוויין של אזור כף נורווגיה]
* [https://mapcarta.com/25590510 מפת אזור כף נורווגיה]
* [https://www.timeanddate.com/weather/@6622416/ext תחזית מזג אוויר עדכנית ארוכת טווח עבור כף נורווגיה]
** [https://www.timeanddate.com/weather/@6622416/climate סטטיסטיקות מזג אוויר עבור כף נורווגיה]
* [https://www.meteoblue.com/cs/po%C4%8Das%C3%AD/p%C5%99edpov%C4%9B%C4%8F/airquality/cape-norvegia_antarktida_6622416 נתוני] אוזון עבור כף נורווגיה

==הערות שוליים==

נורווגיה
נורווגיה
הקרב השני על הסום

הקרב השני על הסום ב-1918 היה קרב במהלך מלחמת העולם הראשונה על החזית המערבית מסוף אוגוסט עד תחילת ספטמבר, באזור אגן ההיקוות של נהר הסום שבצרפת.

זה היה חלק מסדרה של מתקפות נגד מוצלחות למתקפת האביב, לאחר הפסקה של היערכות מחדש ואספקה.

התכונה המשמעותית ביותר של קרבות 1918 על הסום שבעוד הקרב הראשון של הסום ב-1918, הפסיק את מה שהחל כמתקפה גרמנית מוחצת, השני היה חלק מרכזי בהתקדמותן של מדינות ההסכמה לשביתת-הנשק ב-11 בנובמבר.

== הקרב ==
ב-15 באוגוסט 1918, מפקד הכוחות הבריטיים, פילדמרשל דאגלס הייג סירב לדרישות המפקד העליון של בעלות הברית, מרשל פרדיננד פוש להמשיך את קרב אמיין במהלך מלחמת העולם הראשונה, שכן ההתקפה הזאת נעצרה כאשר החיילים גמרו את מלאי הארטילריה שלהם, והעתודות הגרמניות הועברו לאזור. במקום זאת, הייג החל לתכנן מתקפה על אלבר, אשר נפתחה ב-21 באוגוסט. ההתקפה העיקרית בוצעה על ידי הארמייה השלישית, בסיוע הקורפוס האמריקני ה-2.

הקרב השני החל ב-21 באוגוסט עם פתיחתו של קרב בפום השני מצפון לנהר עצמו. מתקפה זאת הדפה את הארמייה הגרמנית השנייה חזרה, לאורך חזית של מעל ל-55 קילומטר, מדרום לדואי עד לה פר, מדרום לסן-קנטן. אלבר נתפסה ב-22 באוגוסט. ב-26 באוגוסט, הארמייה הבריטית הראשונה הרחיבה את ההתקפה ביותר מ-12 קילומטרים, במה שמכונה לפעמים הקרב השני של אראס. בפום נכבשה ב-29 באוגוסט. הקורפוס האוסטרלי חצה את נהר הסום בליל 31 באוגוסט, פרץ את קווי הגרמנים בקרב מון סן קנטן, ובקרב פרון. מפקד הארמייה הבריטית הרביעית, גנרל הנרי רולינסון, תיאר את ההתקדמות האוסטרלית של 31 באוגוסט – 4 בספטמבר, כהישג הצבאי הגדול ביותר של המלחמה.

בבוקר 2 בספטמבר, לאחר קרב כבד, הכוחות הקנדיים השתלטו על קו דרוקור-קיינט (אשר ייצג את הקצה המערבי של קו הינדנבורג). בקרב לחמו הדיוויזיות הקנדיות ה-1, וה-4, והדיוויזיה הבריטית ה-52. הגרמנים ספגו אבדות כבדות, והקנדים גם תפסו יותר מ-6,000 שבויים, בזמן שלהם היו 5,600 נפגעים. עד הצהריים באותו יום, המפקד הגרמני, אריך לודנדורף, החליט לסגת אל מאחורי קאנאל דו נור.

ב-2 בספטמבר, הגרמנים נאלצו לחזור אל קו הינדנבורג, הקו ממנו הושקה ההתקפה שלהם באביב.

בדרכם לקו הינדנבורג, החיילים הקנדיים בראשות הגנרל סר ארתור קורי, התגברו בקרב עז על עבודות האדמה של תעלת דו נורד הלא שלמה במהלך קרב קאנאל דו נור.

בסוף ספטמבר/תחילת אוקטובר, אחד הקרבות האפיים של המלחמה כולה, היה הבקעת קו הינדנבורג (קרב תעלת סן קנטן) על ידי כוחות בריטים, אוסטרלים וחיילים אמריקאים (תחת פיקודו של הגנרל האוסטרלי ג'ון מונש). זמן קצר לאחר מכן, הקנדים פרצו את קו הינדנבורג בקרב קמברה השני.

==סיכום==
חלק מרכזי של קו האספקה הגרמני התקדם במקביל לחזית. הקרב השני על הסום ב-1918 סביב הסום היה חלק מאסטרטגיה שנועדה לדחוף חלקים מהקו הגרמני אל מאחורי קו האספקה הראשי הזה, לנתק אותו ולשבש את האספקה היעילה של הכוחות הגרמניים לחזית. המערכה התחילה בקרב של בפום, ולאחר זמן קצר, המשיכה בקרב סן-מייל, מחוץ לאזור סום, מתוך תקווה שההגנה הגרמנית לא תהיה מאוד חזקה, מאחר שבשל ההתקדמות הגרמנית באביב, היו הכוחות הגרמניים מקדימים את קווי הביצורים החזקים שלהם בקו הינדנבורג.

מדיניות זו פעלה, אך נדרשו מאמצים נחושים מאוד בתעלת סן קנטן, בין הביצורים המוכנים מראש, כדי להשיג הצלחה.

==קישורים חיצוניים==

* 

==הערות שוליים==

קטגוריה:קרבות ארצות הברית במלחמת העולם הראשונה
קטגוריה:קרבות הממלכה המאוחדת במלחמת העולם הראשונה
קטגוריה:קרבות גרמניה במלחמת העולם הראשונה
קטגוריה:קרבות קנדה במלחמת העולם הראשונה
קטגוריה:קרבות אוסטרליה במלחמת העולם הראשונה
קטגוריה:קרבות החזית המערבית במלחמת העולם הראשונה
קטגוריה:1918 בצרפת
תפאר סהרוני

תפאר סהרוני (שם מדעי: Cheilinus lunulatus) הוא מין של דג ממשפחת השפתוניים החי בשוניות טרופיות באוקיינוס ההודי ובימים סביבו, בעיקר בים סוף.

תפוצת התפאר היא מהים האדום ודרומה לאורך מפרץ עומאן לחופי ג'יבוטי, אריתריאה, סומליה וכן באיי סיישל. הוא מגיע מזרחה עד קו הגבול עם האוקיינוס השקט באזור אינדונזיה. הוא מצוי במים רדודים בעומק 2-30 מטר לאורך קרקעיות של שוניות, ערוגות אצות ואזורי חוליות.

דג זה גדול יחסית למשפחתו ומגיע לאורך 35-50 ס"מ. זהו דג ססגוני בעל ראש גדול ירוק, שפתיים עגלגלות בצבע כחול ועט אפור, מצח בולט בצבע כחול עד סגול עם כתמים לאורכו, גוף ירוק-בהיר, סנפירי חזה צהובים, סנפירי שת וגב כחולים כהים עד שחורים, פלג גוף אחורי כחול-כהה וזנב בעל מספר אונות כחולות. לנקבות ולצעירים מספר פסים לאורך גופם.

התפאר בעל מבנה פה מגודל וגמיש היכול לתפוס חסרי חוליות שונים כמו רכיכות מהקרקעית ולמחוץ את קונכיותיהם.

==גלריה==
<gallery>
Broomtail wrasse.Cheilinus lunulatus.Перистохвостый хейлин..DSCF3964OB.jpg
Хейлин перистохвостый (самка), Cheilinus lunulatus..DSCF0449ВЕ.jpg
Cheilinus lunulatus im Roten Meer....DSCF8180BE.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:שפתוניים
קטגוריה:דגים במפרץ אילת
היום הבין-לאומי נגד שימוש וסחר בסמים לא חוקיים

2,000 נערים במסלול רכיבה ב[[הודו במסגרת הפעילות "רצים נגד הסמים" של האו"ם במסגרת היום הבינלאומי נגד שימוש וסחר בסמים לא חוקיים, 26 ביוני 2004]]
היום הבין-לאומי נגד שימוש וסחר בסמים לא חוקיים (באנגלית: International Day Against Drug Abuse and Illicit Trafficking) הוא מועד בינלאומי של האומות המאוחדות המצוין מדי שנה ב-26 ביוני.

==היסטוריה==
בין 17 ו-26 ביוני 1987 נערך בווינה כנס בינלאומי של האו"ם בנושא השימוש והסחר בסמים לא חוקיים, ואחת מהחלטות הוועידה הייתה כי יש לקבוע יום בינלאומי נגד שימוש וסחר בסמים לא חוקיים.

ההחלטה הובאה לאישור העצרת הכללית של האומות המאוחדות בעצרת מספר 42/112 שנערכה ב-7 בדצמבר 1987, והיום צוין באופן רשמי לראשונה בשנת 1989.

דו"ח הסמים של האו"ם בשנת 2007 העריך כי היקף הסחר הבלתי חוקי בסמים מגיע ל-322 מיליארד דולר בשנה.

==קישורים חיצוניים==
* 
* [https://www.vox.com/2014/6/26/5841730/the-violent-history-of-international-anti-drug-day ההיסטוריה של היום הבינלאומי נגד שימוש וסחר בסמים לא חוקיים]
* [https://www.thefreshquotes.com/drugs-quotes-and-slogans/ מידע על היום הבינלאומי נגד שימוש וסחר בסמים לא חוקיים] 

==הערות שוליים==

קטגוריה:ימי מודעות
קטגוריה:מועדי האומות המאוחדות
קטגוריה:אירועים בחודש יוני
קטגוריה:סמים
יום ווטרלו

יום ווטרלו (באנגלית: Waterloo Day) הוא יום זיכרון המצוין מדי שנה ב-18 ביוני כזכר לניצחון הבריטים והפרוסים בקרב ווטרלו שנערך בשנת 1815. היום נחגג על ידי חלק מהגדודים של הצבא הבריטי.

ביום זה מובא מדי שנה דגל צרפתי לטירת וינדזור, והחדר בטירה המכונה "חדר ווטרלו" מקושט בצבעי גיבור הקרב האנגלי-אירי, ארתור ולסלי, הדוכס הראשון מוולינגטון.

במדינות הממלכה המאוחדת של ארצות השפלה נחגג החג בשנת 1816 כיום השנה לשחרורן משלטון נפוליאון בונפרטה, ובאותה שנה החליט המלך ההולנדי כי היום יצוין מדי שנה ב-18 ביוני.

==הערות שוליים==

קטגוריה:בריטניה: ימי חג ומועד
קטגוריה:אירועים בחודש יוני
קטגוריה:הצבא הבריטי
קטגוריה:ימי זיכרון
הבר מצווה

הבר מצווה היא סדרת רשת קומית ישראלית. הסדרה הופצה בישראל על ידי מאקו ומחוצה לה על ידי Blackpills. תוך שלושה שבועות מהשקתה חצתה הסדרה את רף חצי מיליון צפיות.

== עלילה ==

== דמויות ==
* לילי (אילן פלד)
* ג'וזין (אלון גולד)
* סת (דן קלארק)
* הילרי (אמנדה ברי)
* אנג'לינה (סהר לב שומר)
* חגית (נוי שליין)
* אביחי (לירן דוד)

== ראו גם ==
* דוז פואה

== קישורים חיצוניים ==

* 
* [https://www.mako.co.il/mako-vod-web-series/habar_mitzva הבר מצווה], ב- makoTV
* 
* 
* 
* 

== הערות שוליים ==

קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות רשת ישראליות
קטגוריה:תוכניות להט"ב ישראליות
קטגוריה:סדרות קומדיה ישראליות
בית הספר המקצועי צ'יוקאנול

צ'יוקאנול (ברומנית: Ciocanul) היה בית הספר המקצועי הראשון, שהוקם ברומניה. בית הספר הוקם ב-1899, בבוקרשט, בירת רומניה, על ידי התעשיין היהודי אדולף סולומון, על מגרש שנרכש על ידו ב-1889, ופעל, עם הפסקות קצרות, עד 1948, כאשר פורק. צ'יוקאנול נועד לילדים העניים של יהדות בוקרשט, כדי להכין כוח אדם מקצועי עבור התעשייה הרומנית המתפתחת.

צ'יוקאנול, ברומנית, זה "הפטיש", אך מקובל גם כחלופה הרומנית לשם "מכבי".

בית הספר הוקם באזור היהודי של בוקרשט, בדרך דודשט 127. לבית הספר היו מחלקת מכניקה, מחלקת מסגרות, מחלקת tinichigerie, מחלקה אלקטרו-טכנית ומחלקת מתקני חימום (מ-1915). תקופת הלימודים ארכה ארבע שנים והחניכים הנזקקים קיבלו מלגות, צורכי לימוד ובגדים. מחזור כלל בין 60 ל-80 תלמידים והתעודות זכו להכרה גם מחוץ לרומניה.

תנאי הקבלה לבית הספר כללו גיל 14 לפחות, 4 שנות לימוד ובריאות טובה. ב-1913 דמי הרישום היו 36 לאי ועלות שנתית לפנימיה 500 לאי. יתומים התקבלו בחינם. שעות הלימודים בקיץ היו בין 6 ל-12 בבוקר ובין 13.30 ל-18 אחרי הצהריים. בחורף השעות היו בין 7.30 ל-12 בבוקר ובין 13 ל-18 אחרי הצהריים.

מקצועות הלימוד היו: מכניקה תאורטית, גרמנית, פיזיקה וטכנולוגיה, אלקטרוניקה, מתמטיקה והנדסה, הנהלת חשבונות, תולדות היהודים, היגיינה, ציור, חינוך גופני, רומנית, היסטוריה, גאוגרפיה ומוזיקה.

== ארנה מכבי ==
מאחורי המבנים של בית הספר השתרע מגרש גדול, שנוצל להקמת מגרש כדורגל בשם ארנה מכבי (ברומנית: Arena Maccabi). ב-1919 הוקם שם מועדון הספורט מכבי בוקרשט.

קטגוריה:בתי ספר יהודיים בתפוצות
קטגוריה:יהדות רומניה
קטגוריה:בוקרשט: חינוך
קטגוריה:רומניה: בתי ספר

==הערות שוליים==
יום האלמנות הבין-לאומי

יום האלמנות הבין-לאומי (באנגלית: International Widows Day) הוא מועד בינלאומי המוכר על ידי האומות המאוחדות המצוין מדי שנה ב-23 ביוני.

היום הוכר על ידי האו"ם לפעולה בנושא ה"עוני והאי-צדק שנתקלים בהם מיליוני אלמנות והנתמכים על ידן במדינות רבות".

==היסטוריה==
יום האלמנות הבין-לאומי נוסד על ידי קרן לומבה, כדי להעלות את המודעות לבעיית האלמנות. 23 ביוני נבחר למטרה זו משום שבאותו יום בשנת 1954, אמו של לורד לומבה, מייסד הקרן, התאלמנה. אחת המטרות העיקריות של הקרן היא להדגיש את מה שמתואר על ידה כאסון בלתי נראה. הספר "סובלים בלתי נראים ושכוחים: מצוקתן של אלמנות ברחבי העולם" משנת 2010, מעריך כי ישנן כ-245 מיליון אלמנות ברחבי העולם, וכ-115 מיליון מהן חיות מתחת לקו העוני וסובלות מתיוג חברתי וממחסור כלכלי רק מפני שאיבדו את בעליהן. כחלק מקמפיין המודעות של קרן לומבה, מחקר זה הוצג בפני מזכ"ל האו"ם באן קי-מון ב-22 ביוני 2010.

יום האלמנות הבינלאומי הראשון התקיים בשנת 2005, ביוזמת לורד לומבה ונשיאת הקרן, שרי בלייר, אשתו של ראש ממשלת בריטניה לשעבר טוני בלייר. ביום האלמנות הבינלאומי ב-2010 התקיימו אירועים ברואנדה, סרי לנקה, ארצות הברית, בריטניה, נפאל, סוריה, קניה, הודו, בנגלדש ודרום אפריקה.

== הכרת האו"ם ==
ב-21 בדצמבר 2010, העצרת הכללית של האומות המאוחדות אימצה באופן רשמי את 23 ביוני כיום האלמנות הבינלאומי, ואישרה פה אחד את ההצעה שהוצגה על ידי נשיא גבון, עלי בונגו, החלטה מספר [http://www.un.org/es/comun/docs/?symbol=A/RES/65/189 65/189]
של האו"ם. בנוסף הוחלט לקרוא ל"מדינות החברות באו"ם וארגונים בינלאומיים ומקומיים אחרים להקדיש תשומת לב מיוחדת למצבן של אלמנות וילדיהן".

==קישורים חיצוניים==
* 

== הערות שוליים ==

קטגוריה:אירועים בחודש יוני
קטגוריה:מועדי האומות המאוחדות
קטגוריה:שארות ומוצא
קטגוריה:ימי מודעות לנשים
דלינג

דלינג ("עלות השחר" או "הזוהר" בנורדית עתיקה) הוא אחד מאלי האסיר מהמיתולוגיה הנורדית המוזכר באדה הפואטית, באדה הפרוזאית ובסאגה של הרבור והיידרק (Hervarar saga ok Heiðreks). דלינג הוא ההאנשה של השחר.

== מקורות ==
=== אדה פואטית ===
דלינג מוזכר במספר פואמות באדה הפואטית. בסטנזה 24 ב"בלדה של ואפת'רוד'ניר" האל אודין, המוסווה כגאגנראד'ר, שואל את הענק ואפת׳רוד'ניר מאין הגיע היום, הלילה והמחזוריות שלהם. הענק משיב שדלינג הוא אביו של היום. ב"בלדה של הווי" (Hávamál), הגמד ת'יודרוריר (Þjóðrœrir) מטיל לחש שנועד להביא כוח לאלי האסיר, שגשוג לאלפים ותבונה לאודין לפני דלתו של דלינג. ב"בלדה של פיולסוויד", פיולסוויד מפרט את שמות האלים שיצרו את האולם האדיר שהוא נמצא בו ומכליל ביניהם את דלינג. כמו כן, כשדאג, האל המייצג את היום במיתולוגיה הנורדית, מופיע רכוב על כרכרה ב"פזמון העורב של אודין", נכתב שהוא בנו של דלינג.

=== אדה פרוזאית ===
בפרק העשירי ב"הטעיה של גילבי", "הנעלה" מגולל את שושלת היוחסין של משפחתו של דלינג. לפי פרק זה, הענק נרפי מיוטנהיים הוא אביה של נוט, הלילה. בעלה השלישי של נוט הוא דלינג, מקבוצת האסיר. בנם של דלינג ולילה הוא דאג, יום, והוא יפה וקורן כמו אביו. "הנעלה" מספר שאודין נתן לדאג נוט - היום והליל - שני סוסים ושתי כרכרות ושלח אותם לשמים, שם הם רוכבים במעגלים סביב הארץ.

כתבי יד שונים של האדה הפרוזאית מציינים קשרי משפחה שונים בין הדמויות. כתב היד העתיק ביותר, U, מציע את יורד' (Jǫrð) כאשתו של דלינג ואמו של דאג בעוד ביתר כתבי היד, R, W וT, נוט ממלאת תפקיד זה. ישנם מקורות הטוענים שמקורה של גרסת הסיפור בU הוא בטעות העתקה.

הדגש ששם הסופר, סנורי סטורלוסון, בפרק על כך שדאג הוא מהאסיר, אף על פי שרק אביו ממוצא זה, מדגים את החשיבות שנתן סטורלוסון לאבהות אל מול אמהות.

באחרית הדבר של האדה הפרוזאית, במסגרת רשימת הדמויות המיתולוגיות, דלינג מופיע כשם של גמד.

===הסאגה של הרבור והיידריק===
המינוח "דלתותיו של דלינג" מופיע בארבע חידות שמציג גסטומבלינדי, אודין בתחפושת, בסאגה.

==מחקר==
פירוש המונח "דלתותיו של דלינג" אינו חד משמעי. הפירוש הטריוויאלי ביותר למונח הוא מטפורה לזריחה. עם זאת, השימוש במונח בסאגה, בבלדה של הווי ובאחרית הדבר של האדה הפרוזאית עשוי לרמוז כי מדובר בשמו של גמד ולכן "דלתותיו של דלינג" הן פשוט הדלתות למעונו של הגמד המדובר.

על פי תאוריה נוספת דלינג היה שם נוסף להיימדאל. גרסה זו מתייחסת לאטימולוגיה של שני השמות ומראה שסביר שהם הגיעו מאותו המקור.

==קישורים חיצוניים==
* הסאגה של הרבור והיידריק ([http://www.germanicmythology.com/FORNALDARSAGAS/HervararSagaTunstall.html תרגום לאנגלית])
* ההטעיה של גילבי ([http://www.sacred-texts.com/neu/pre/pre04.htm תרגום לאנגלית])

==הערות שוליים==

קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
וולוו PV650

וולוו PV650 (בשוודית: Volvo PV650) היא סדרה של מכוניות סלון מתוצרת יצרנית הרכב השוודית וולוו אשר יוצרה בין השנים 1929–1937 בשוודיה.

=="וולוו PV650"==

* יוצרו 3,577 יחידות.
* 4 דלתות - סלון.
* מספר נוסעים: 5.
* מנועי 6 צילינדרים.
* מנוע קדמי.
* מנועי בנזין.
* סוג הנעה: הנעה אחורית.
* מנוע קירור מים.
* "PV" פירוש בשוודית: "PersonVagn" (באנגלית: "passenger car").
* השלדה של מכונית הקונספט "וולוו ונוס בילו" שהוצגה בשנת 1933 התבססה על "וולוו PV650".

===תצורות===
* סדאן. 
* קבריולה - 2 דלתות.
* קבריולה - 4 דלתות.
* אמבולנס.

===דגמים===

* ""וולוו "PV650 Special" - יוצר בין השנים 1931-1934, יוצרו 206 יחידות.
* "וולוו PV651" - יוצר בין השנים 1929 - 1930, יוצרו 601 יחידות.
* "וולוו PV652" - יוצר בין השנים 1930 - 1933, יוצרו 1,549 יחידות.
* "וולוו PV652 קבריולה" - יוצר בין השנים 1931 - 1933, יוצרו 26 יחידות.
* "וולוו PV653" - יוצר בין השנים 1933 - 1934, יוצרו 230 יחידות.
* "וולוו PV654" - יוצר בין השנים 1933 - 1934, יוצרו 351 יחידות.
* "וולוו PV655" - יוצר בין השנים 1935 - 1933, יוצרו 62 יחידות.
* "וולוו PV656" - יוצר בין השנים 1936 - 1935, יוצרו 16 יחידות.
* "וולוו PV657" - יוצר בין השנים 1937 - 1935, יוצרו 15 יחידות.
* "וולוו PV658" - יוצר בין השנים 1936 - 1935, יוצרו 301 יחידות.
* "וולוו PV659" - יוצר בין השנים 1936 - 1935, יוצרו 170 יחידות.

== תמונות ==
<gallery mode="packed" heights="120">
קובץ:Volvo PV651 Sedan 1929.jpg | "וולוו PV651", שנת 1929 
קובץ:Volvo PV651 (1931) 2.JPG | "וולוו PV651", שנת 1931 
קובץ:Autoseum 10 - Volvo.jpg | "וולוו PV652"
קובץ:1935 Volvo PV 659 Sedan (rear).jpg | "וולוו PV659", שנת 1935
קובץ:Volvo PV659 Sedan 1935.jpg | "וולוו PV659", שנת 1935
קובץ:Volvo PV655 1933.jpg | "וולוו PV655", שנת 1933 - קבריולט 
קובץ: Svedinos 11 - Volvo.jpg | "וולוו PV657", - קבריולט, 4 דלתות 
קובץ:Volvo PV657 Ambulance 001.jpg | "וולוו PV657" - אמבולנס
קובץ:Volvo PV655 Ambulance 1934.jpg | "וולוו PV655", שנת 1934 - אמבולנס
</gallery>

==ראו גם==
* וולוו
* וולוו ÖV4
* וולוו PV 60 
* וולוו PV 36
* וולוו PV51

== קישורים חיצוניים ==

* 

==הערות שוליים==

PV650
קטגוריה:מכוניות סלון
קטגוריה:מכוניות קבריולה
קטגוריה:אמבולנסים
קטגוריה:דגמי מכוניות שהושקו ב-1929
קטגוריה:מכוניות שוודיות
טורנאליה

[[אנדרטה בעיירה לזכר חללי מלחמת העולם השנייה]]
טורנאליה (בסלובקית: Tornaľa; בהונגרית: Tornalja; נודעה בעבר בשם שפריקובו, בסלובקית: Šafárikovo) היא עיירה במחוז באנסקה ביסטריצה שבסלובקיה.

העיירה נמצאת בחלק הדרומי של סלובקיה בקרבת הגבול ההונגרי, הערים ההונגריות אשר נמצאות בקרבתה הן פוטנוק ומישקולץ והערים הסלובקיות שבקרבתה הן לושנץ ורימבסקה סובוטה . העיירה נמצאת בנפת רבוצה שבמחוז באנסקה ביסטריצה. העיירה שוכנת על גדות הנהר סלאנה וממוקמת על צומת דרכים חשוב של הכבישים הראשיים בגבול שבין סלובקיה להונגריה.

==היסטוריה==
האזור בו נמצאת העיירה היה מיושב כבר בתקופת הברונזה כפי שמעידים ממצאים ארכאולוגיים.<ref></ref> טורנאליה נזכרת לראשונה משנת 1245 כאחוזה של האצילים טורנאי. העיירה נשלטה בידי האימפריה העות'מאנית כחלק מסנג'ק פילקובו בשנים 1554–1593 ו 1596–1686. לאחר הפשרה האוסטרו–הונגרית של 1867 החלה התפתחות כלכלית עצומה בעיירה, נסללו כבישים רבים שהפכו את העיירה למקום אסטרטגי שבו עוברות דרכי מסחר רבות.

עד מלחמת העולם הראשונה הייתה העיירה בתחומי הונגריה, אך בשנת 1920 בעקבות התפרקות האימפריה האוסטרו-הונגרית והסכם טריאנון העיירה סופחה לריבונות צ'כוסלובקיה. ב־2 בנובמבר 1938 בעקבות בוררות וינה הראשונה חזרה העיירה לריבונות הונגריה.

ב־19 במרץ 1944 נכנס הצבא הגרמני להונגריה. וב־21 באפריל 1944 הוכנסו יהודי העיירה לגטו, ב־4 ביוני 1944 הועברו היהודים לגטו במישקולץ ומשם גורשו בין 12 ל־15 ביוני 1944 למחנה ההשמדה אושוויץ שבפולין.<ref></ref><ref></ref> ב־19 בדצמבר 1944 שוחררה העיירה בידי הצבא האדום וחזרה לשליטת צ'כוסלובקיה. מאז 1 בינואר 1993, בעקבות פירוק צ'כוסלובקיה, העיירה תחת ריבונות סלובקיה.

== כלכלה ואוכלוסיית העיר ==
התושבים התפרנסו בעבר בעיקר מחקלאות וממסחר אך כיום התעסוקה מבוססת בעיקר סביב מפעלי תעשיית חומרי הבניין, המזון והבגדים.<ref></ref> על פי מפקד האוכלוסין בשנת 2011 התגוררו בעיירה 7,509 תושבים ומהם:
{| class="wikitable"
|-
|הונגרים
|4331
|-
|סלובקים
|2262
|-
|לא מזוהה
|523
|-
|צוענים
|334
|-
|אחר
|59
|}

== ערים תאומות ==
טורנאליה היא עיר תאומה של הערים הבאות:<ref></ref>
* 
* 
* 
* 

== גלריה ==
<gallery>
File:Tornalja045.JPG|ממוזער|בית הספר של העיירה
File:Church of Najsvätejšieho srdca Ježišovho 2 - panoramio.jpg|ממוזער|כנסייה בעיירה
File:Tornaľa - Letná ulica -1.jpg
File:Tornaľa - Štúrova ulica.jpg
</gallery>

==ראו גם ==
* קהילת יהודי טורנאליה

== קישורים חיצוניים ==

* 
* 
* [https://dbs.bh.org.il/he/שאפאריקובו/מקום קהילת יהודי שאפאריקובו], באתר בית התפוצות
* 

== הערות שוליים ==

קטגוריה:סלובקיה: ערים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
סאאב פורמולה ג'וניור

סאאב פורמולה ג'וניור (בשוודית: Saab Formula Junior) היא מכונית מרוץ בקטגוריית "Formula Junior" מתוצרת תאגיד סאאב השוודי אשר יוצר בשנת 1960.

==מאפיינים==
* דגם "סאאב פורמולה ג'וניור" יוצר במפעל "סאאב" בעיר טרולהטן בשוודיה.
* יוצרו 2 יחידות.
* הדגם בנוי מאלומיניום מונוקוק מתקדם במקום מארז חלל רב-צינורי רב, כמו מכוניות פורמולה ג'וניור אחרות.
* גוף תיבה פתוח (Open Box body).
* 1 נהג.
* מנוע קדמי.
* סוג הנעה: הנעה קדמית.
* אף הדגם עשוי מפיברגלס.
* מנוע שתי פעימות.
* 2 מאיידים מתוצרת "Solex Carburetor" .
* בין השנים 1960–1961 דגמי "סאאב פורמולה ג'וניור" השתתפו ב-9 מרוצים לקטגורית "פורמולה ג'וניור". בשנת 1961 נהג המרוצים "Carl-Magnus Skogh" הגיע למקום הראשון בעיר "Skarpnäcksloppet" בשוודיה. בשנת 1961 במרוץ "Danish Grand Prix" הגיעו דגמי "סאאב פורמולה ג'וניור" למקומות ה-12 וה-13.

== תמונות ==
<gallery mode="packed" heights="150">
קובץ:Saab Formula Junior.jpg | "סאאב פורמולה ג'וניור" 
קובץ:SAAB Formula Junior.jpg | "סאאב פורמולה ג'וניור" 
קובץ:Saab Formula Juniors.JPG | "סאאב פורמולה ג'וניור" 
</gallery>

==ראו גם==
* סאאב

== קישורים חיצוניים ==

* 

==הערות שוליים==

פורמולה ג'וניור
קטגוריה:מכוניות מרוץ
קטגוריה:דגמי מכוניות שהושקו ב-1960
קטגוריה:מכוניות שוודיות
יוסי ורשבסקי

יוסי ורשבסקי (נולד ב-1959) הוא איש תקשורת וניהול ישראלי, שימש כמנכ"ל עיתון "הארץ" וכמנכ"ל רשת 13.

== ביוגרפיה ==
ורשבסקי נולד במושב נהלל וגדל בו.

ב־1977 התגייס לחיל השריון, והשתחרר כעבור שלוש שנים כמפקד טנק בדרגת סמל ראשון. בין השנים 1982–1985 השלים לימודי תואר ראשון במדעי המדינה והיסטוריה של עם ישראל באוניברסיטת חיפה. רשבסקי עבד מאז 1987 ב"קבוצת הארץ", שם מילא כמה תפקידים, בהם מנכ"ל עיתון "חדשות", מנכ"ל רשת מקומוני שוקן ולבסוף מנכ"ל "הארץ". ביולי 2003 נבחר בידי איגוד השיווק הישראלי לאיש השיווק של החודש על הפקת אירוע "טעם העיר" במסגרת תפקידו כמנכ"ל רשת שוקן.

בתקופתו ניהולו את עיתון הארץ (2003–2008) הוקם מוסף התרבות והבילויים עכבר העיר, וב־2005 הוקם העיתון הכלכלי TheMarker. הקונספט של העיתון היה הנגשת העולם הכלכלי לקהל הרחב. "אנו מאמינים שהקונספט החדש יסיר חסמים שניצבו לפני קהל שהתייחס לעיתונות כלכלית כשייכת לכלכלנים בלבד", אמר ורשבסקי עם השקת העיתון. במהלך הקדנציה של ורשבסקי גדל ב-50% מספר מנויי "הארץ".

במאי 2008, לאחר חמש שנים בתפקיד מנכ"ל "הארץ", מונה ורשבסקי למנכ"ל ערוץ 10 במקום מודי פרידמן וכיהן בתפקיד זה במשך כארבע שנים.
ב-2013 מונה ליו"ר זרוע המדיה של קבוצת פובליסיס ישראל. כעבור שנה, אחרי פיטוריו של רפי גינת מתפקיד מנכ"ל ערוץ 10, נתבקש ורשבסקי על ידי אירית אילוז מקבוצת מרחב להציל את הערוץ מפשיטת רגל – וחזר לקדנציה שנייה כמנכ"ל ערוץ 10. ורשבסקי הוביל את הערוץ, שאיבד עד אז כ־100 מיליון שקלים בשנה, לרווח תפעולי תוך שנה אחת, והניע את המהלכים שהביאו לשינוי רגולטורי שבסופו הוארך הזיכיון של הערוץ. בין המהלכים שעשה בערוץ היה קיצוץ חריף בשכר הבכירים.

ביולי 2015 נבחר בידי איגוד השיווק הישראלי בשנית לאיש השיווק של החודש, על הובלת המהלך למיצוב מחדש של ערוץ 10. ועדת השיפוט נימקה את החלטתה באומרה כי "איגוד השיווק הישראלי מכיר במהלך השיווקי של המיצוב מחדש של ערוץ 10, שהוביל לבידול ולשינוי המוצר, למיצוב מחדש של הערוץ כולו ושל חברת החדשות ולתוצאות העסקיות המבטיחות". באותו חודש נבחר ורשבסקי על ידי המגזין "פורבס" לאחד מ-20 המנהלים הבולטים בישראל. "ורשבסקי עשה את הבלתי ייאמן. עצר את ההידרדרות, גיבש תוכנית פעולה ארוכת-טווח וביצע קיצוץ כואב בשכר ובמצבת העובדים", נכתב במגזין. "כתוצאה מכך, בפעם הראשונה מאז שעלה לאוויר, רשם הערוץ רווחים".

למרות השבחים על פועלו, ערוץ עשר בתקופת ניהולו סבל מקשיים כלכליים, מה שסלל את הדרך למיזוג הערוץ עם רשת 13. בדצמבר 2018, לאחר שאושר תהליך המיזוג בין ערוץ 10 לרשת 13, מונה ורשבסקי למנכ"ל הערוץ הממוזג. בינואר 2020 הודיע על פרישתו מהתפקיד.

== חיים אישיים ==
ורשבסקי נשוי ואב לשלושה ילדים.

==קישורים חיצוניים==
* 
* יורם יובל, [https://www.youtube.com/watch?v=q-gBBSfatA8 שיחת נפש עם יוסי ורשבסקי], הטלוויזיה החינוכית, 1 בנובמבר 2015

==הערות שוליים==

קטגוריה:אנשי שיווק
קטגוריה:רשת (זכיינית שידור)
קטגוריה:מנהלים ישראלים
קטגוריה:אנשי תקשורת ישראלים
קטגוריה:אנשי טלוויזיה ישראלים
קטגוריה:סגל חדשות
קטגוריה:סגל הארץ
קטגוריה:סגל רשת
קטגוריה:נהלל: אישים
קטגוריה:בוגרי אוניברסיטת חיפה
קטגוריה:ישראלים שנולדו ב-1959
פרס רעיית נשיא המדינה לשירה עברית

רעיית נשיא המדינה נחמה ריבלין מעניקה את הפרס הראשון למשורר עמיחי חסון, דצמבר 2018]]
פרס רעיית נשיא המדינה לשירה עברית הוא פרס ישראלי לשירה עברית, על שם ד"ר גרדנר סימון, המוענק מטעם רעיית נשיא מדינת ישראל והאפוטרופוס הכללי בטקס המתקיים בבית הנשיא בירושלים.

== על הפרס ==
ד"ר גרדנר סימון היה רופא יהודי בריטי, שהקדיש בצוואתו מעזבונו למדינת ישראל למטרת תמיכה וקידום השפה עברית.
הפרס גובש כיוזמה משותפת של נחמה ריבלין והאפוטרופוס הכללי סיגל יעקבי למימוש עיזבונו "לעודד משוררות ומשוררים להעשיר את עולם השירה הישראלי, לטפח שירה עברית איכותית ולתרום לקידום התרבות בישראל".

בשנת 2018 לרגל שנת ה-70 למדינת ישראל, הוענק הפרס על סך 70 אלף ש"ח, על ידי מנהלת קרן גרדנר סימון סיגל יעקבי האפוטרופוסית הכללית ואשת הנשיא נחמה ריבלין. ריבלין בירכה את המשוררים הזוכים ואמרה כי הפרס ניתן "על בחירת מילים שמעבירות תחושה, מתארות מציאות, ולעיתים מייצרות אותה. על היכולת לחפור במילים ולבנות שפה בתוך שיר, שפה שתחבר את הקוראים דרך התחושות והמחשבות שהיא מעוררת בהם". יו"ר הוועדה בשנת 2018 היה הסופר פרופ' חיים באר.

בשנת 2019 העניק בית הנשיא את הפרס לשירה עברית על שמה של נחמה ריבלין, פרס רעיית נשיא המדינה לשירה עברית במטרה לממש את עזבונו של ד"ר גרדנר סימון לקידום ולעידוד הכתיבה בעברית. יו"ר הוועדה בשנת 2019 היה הסופר פרופ' חיים באר.

בשנת 2020, העניק בית הנשיא בשיתוף האפוטרופסות הכללית את פרס על שם סימון גרדנר לשירה עברית על סך 50,000 שקלים, לזכרה של רעיית הנשיא הגב' נחמה ריבלין.

בשנת 2021 העניק בית הנשיא את הפרס לשירה עברית, פרס גרדנר סימון לשירה עברית לזכרה של רעיית הנשיא הגב' נחמה ריבלין, פרס נשיא המדינה לשירה עברית, למשוררת שולמית אפפל. המומלצים בשנה זו הם המשורר פרופ' עדי וולפסון והמשוררת בכל סרלואי. בראש וועדת הפרס - פרופ' אריאל הירשפלד. חברי וועדת השיפוט: ד"ר ענת ויסמן, יוסף עוזר, ד"ד קציעה עלון, גואל פינטו. הפרס ניתן בבית הנשיא ב-25.04.2021

== הזוכים בפרס ==
===שנת ה'תשע"ח-2018===
* המשורר עמיחי חסון על ספרו השני "בלי מה".
* בציון לשבח זכו המשוררת ריטה קוגן על ספרה "סוס בחצאית" והמשורר אלי אליהו על ספרו "איגרת אל הילדים".

===שנת ה'תש"ף-2019===
* המשוררת סיון הר-שפי על ספרה "זרקא".
* בציון לשבח זכו המשוררת לי ממן על ספרה "למה הדבר דומה" והמשורר אבישי חורי על ספרו "איך עושה תהום".
===שנת ה'תשפ"א-2021===
* המשוררת שולמית אפפל על הספר "זיכרונות מבית החרושת לבגדי ים".
* המשורר עדי וולפסון והמשוררת בכל סרלואי על ספרה "מפחדך בשרי".

===שנת ה'תשפ"ב-2022===
* המשוררת חוה פנחס-כהן על הספר "גשם בשפה זרה".
* בציון לשבח זכו המשורר יצחק כהן על ספרו "כמעט טוב מאד" והמשורר רפי וייכרט על ספרו "זכרונות מחנות תקליטים".

===שנת ה'תשפ"ג-2023===
* המשוררת נועה לארה מאיר על ספרה "את כנראה נמצאת כאן".
* בציון לשבח זכו המשוררת שי שניידר-אילת על ספרה ״כל מה שהיא שרה מעלה עשן״, המשורר יורם ורטה על ספרו ״אוי מאמא״ והמשורר יחזקאל רחמים על ספרו "שמיים שלמים". 

==ראו גם==
* פרס נשיא המדינה לספרות

==קישורים חיצוניים==

* [https://www.gov.il/he/departments/news/hebrew-poetry-prize פרס על שם ד"ר גרדנר סימון לשירה עברית], באתר בית הנשיא
* 
* 
* [https://www.hebrew-writers.org/images/07_2019/takanon_rivlin2019.pdf תקנון פרס גרדנר סימון לשירה עברית לזכרה של רעיית נשיא המדינה, הגב' נחמה ריבלין] 2020, באתר בית הנשיא

==הערות שוליים==

*
רעיית נשיא המדינה לשירה
קטגוריה:נשיא מדינת ישראל
קטגוריה:שירה עברית
IOS 13

iOS 13 היא הגרסה ה-13 של מערכת ההפעלה iOS של אפל. הגרסה הוצגה בכנס המפתחים העולמי של החברה ב-3 ביוני 2019.

החידוש העיקרי בגרסה הוא מצב כהה, ושאר השיפורים הם בעיקר שיפורי מהירות ויציבות. גרסת המפתחים של המערכת שוחררה ביום ההכרזה עליה, והגרסה הציבורית שלה שוחררה יום לפני השקת אייפוני 11 ו-11 פרו החדשים בעולם ב-20 ספטמבר 2019 - ב-19 בספטמבר, ו-9 ימים אחרי אירוע ההכרזה השנתי של אפל שהתקיים ב-10 בספטמבר 2019.

== חידושים ==
מימין לשמאל: אפליקציית התמונות עם גלריה המחולקת לפי שנים, מצב פורטרט, הקלדה באמצעות החלקה

=== מערכת ===
iOS 13 כוללת "מצב כהה" ("Dark Mode"), אשר יהפוך את תפריטי המערכת ויישומי אפל לכהים יותר ועם רקע שחור. המקלדת הווירטואלית של iOS כוללת תכונה הנקראת "QuickPath", המאפשרת למשתמש להקליד על ידי החלקת האצבע על המקלדת. התכונה דומה לזאת שמציעות גם מקלדות צד שלישי.

=== הודעות ===
ביישום ההודעות ניתן להגדיר את פרטי המשתמש, כגון תמונה ושם, ולשתף זאת עם משתמשים אחרים. ניתן ליצור תמונת פרופיל גם באמצעות Memoji (Animoji מותאם אישית), שכעת ניתן להשתמש בו כ"סטיקר" בדמות המשתמש: לאחר יצירת Memoji אישי, המכשיר יוצר עבור המשתמש חבילת ‘רגשות’ אותן ה-Memoji יציג, ובהן יוכל להשתמש במקום האימוג’ים המוכרים. לראשונה, ניתן להשתמש ב-Memoji בכל המכשירים התומכים בגרסה, ולא רק במכשירים שכוללים מערך Face ID.

=== אפליקציות ===
אפליקציית המפות עוצבה מחדש, וכעת היא מפורטת יותר. המפות החדשות כוללות הדמיות תלת מימד של ציוני דרך, ומשלבות תכונה שמדמה נהיגה לאורך הרחוב (בדומה ל-Street View של גוגל מפות). גם אפליקציית התזכורות עוצבה מחדש, והיא מסוגלת להבין מתי להזכיר למשתמש על אירוע.

=== ביצועים ===
אפל הצהירה כי Face ID מהיר יותר ב-30%, וכי יישומים נפתחים מהיר יותר פי 2. בנוסף, עדכוני המערכת העתידיים צומצמו, ונפחם יהיה קטן יותר ב-50%.

=== אחר ===
* Sign in with Apple – אפל תאפשר למשתמשים להירשם לשירותים ואפליקציות שונים באמצעות חשבון ה-Apple ID, בדומה לאפשרות ההתחברות באמצעות חשבון גוגל או פייסבוק. התחברות באמצעות אפל תאפשר למשתמש לבחור להסתיר או לחשוף פרטים מזהים בפני האפליקציה. אם המשתמש יבחר להסתיר את כתובת המייל שלו, אפל תיצור בשבילו כתובת מייל אקראית וייחודית שתפנה את ההודעות מהאפליקציה אליו.
* Find My – היישומים "Find My Friends" ו-"Find My iPhone" אוחדו ליישום אחד בשם "Find My".
* תמונות – אפליקציית התמונות קיבלה מספר פיצ'רים חדשים, כגון עורך תמונות משופר והפרדה של הגלריה לימים, חודשים ושנים.
* סירי – העוזרת הקולית סירי מדברת בקול טבעי יותר ובעלת אינטליגנציה משופרת. היישום Siri Shortcuts מגיע לראשונה כחלק ממערכת ההפעלה.
* AirPods – ניתן לצרף זוג אוזניות AirPods נוסף לאייפון וכך לשתף את האודיו של המכשיר עם אדם נוסף. בנוסף, העוזרת הקולית סירי תומכת בהקראת הודעות כשלא ניתן להביט במסך המכשיר, וגם להשיב להן באמצעות דיבור.
* מרכז הבקרה – נוסף מצב חדש בווילון מרכז הבקרה של האייפון, בשם "Low Data mode", שיחסוך בחבילת הגלישה בעת שימוש בנתונים, יחד עם האפשרות לבחור רשת אלחוטית היישר ממרכז הבקרה.
* מוזיקה – באפליקציית Apple Music נוספה תכונה שמציגה את מילות השיר המתנגן בסנכרון עם השיר.
* שבב NFC – רכיב ה-NFC יהיה נגיש לקריאה וכתיבה גם עבור אפליקציות צד-שלישי מלבד Apple Pay. בישראל יהיה ניתן לטעון כרטיסי רב-קו באמצעות הרכיב עם מכשירי אייפון תומכים, בעזרת אפליקציה ייעודית שתהיה זמינה לגרסה זו של מערכת ההפעלה.

==קישורים חיצוניים==

* 
* 
* 
* 

==הערות שוליים==

קטגוריה:IOS
קטגוריה:תוכנות שהושקו ב-2019
יוליאנה קהלר

יוליאנֶה קהלר (בגרמנית: Juliane Köhler; נולדה ב-6 באוגוסט 1965) היא שחקנית גרמנייה.

==ביוגרפיה==
קהלר נולדה בגטינגן שבגרמניה המערבית. בשנים 1985–1988 למדה משחק ב-HB Studio שבניו יורק. בנוסף, גם למדה בלט במינכן.

== קריירה ==
ב-1988 החלה להופיע בתיאטרון בהנובר.

ב-1999 שיחקה את גברת פוגה בסרט "פצפונת ואנטון".

ב-2001 גילמה את הדמות הראשית של אם המשפחה בסרט "אי שם באפריקה". בסרט זה גילמה אישה יהודייה שבורחת מהנאצים עם משפחתה לאפריקה.

בשנת 2004 שיחקה בסרט ההיסטורי "הנפילה", שתיעד את ימיו האחרונים של היטלר בבונקר בברלין, בתפקיד אווה בראון, אשתו של היטלר; הסרט מבוסס על ספרו של ההיסטוריון יואכים פסט שמתאר את ימיו האחרונים של היטלר בפיהררבונקר, על ספרו האוטוביוגרפי של אלברט שפר "בתוככי הרייך השלישי" וכן על עדויותיה של מזכירתו האישית של היטלר, טראודל יונגה.

בשנת 2008 שיחקה בסרט הדרמה הישראלי-גרמני "אדם בן כלב" בבימויו של פול שרדר ומהווה עיבוד לספר בעל אותו שם של יורם קניוק מ-1968. בנוסף ב-2008, גילמה את הכימאית קלרה אימרווהר בסרט הקצר "Haber".

ב-2009 שיחקה בסרט "Effi Briest", המבוסס על רומן מאת תאודור פונטאנה.

ב-2010 הופיעה בסרט האיטלקי "A Quiet Life" ("Una vita tranquilla"), ובשנת 2011 שיחקה בסרט הדרמה הגרמני "Das Blaue vom Himmel".

ב-2014 שיחקה בסרט הגרמני "חיים כפולים".

ב-2016 שיחקה בסרט הביוגרפי "בחירת המלך" על הוקון השביעי, מלך נורווגיה.

ב-2020 שיחקה בסרט הגרמני-ישראלי "חתונה עם סבתא".

==קישורים חיצוניים==

* אלעד שלו, [https://www.seret.co.il/actuality/article.asp?catCase=1&ID=11072&mon=12&yer=2014 ראיון בלעדי עם כוכבת הסרט "חיים כפולים"], אתר seret, 25 בדצמבר 2014

קטגוריה:שחקניות קולנוע וטלוויזיה גרמניות
קטגוריה:שחקניות תיאטרון גרמניות
קטגוריה:גרמניות שנולדו ב-1965
קטגוריה:גרמנים שנולדו ב-1965
טיספירד

בית הכנסת של טיספירד שהוסב לחנות ב[[שנות ה-60 של המאה ה-20]]
טיספירד (בהונגרית: Tiszafüred; ביידיש: טיסא-פירעד) היא עיירה הממוקמת ליד אגם טיסה , בלב חבל צפון המישור הגדול, מצפון מזרח לסולנוק, שבהונגריה.

==היסטוריה==

==הקהילה היהודית==
היהודים הגיעו לטיספירד אחרי 1790. בסוף המאה ה-18 תושבי העיירה טיסה (Tisza) אשר ממוקמת ליד נהר טיסה העובר בתוך טיספירד, התחילו לעבוד בדיג ובחקלאות. זו היא עיירה קטנה שאוכלסה מחדש לאחר הכיבוש הטורקי, היהודים המקומיים השתלטו בהדרגה על מקומם של הסוחרים היוונים ששלטו בסחר.

בימי חול, היהודים מכרו את דבריהם בשוקי הערים גדולות, שם בילו את הלילה בבתים שכורים.

בטיספירד היו קהילה, בית כנסת, טקסים, רבנים. עם זאת, ב-1816, 104 יהודים גרו בטיספירד. האוכלוסייה היהודית בטיספירד גדלה בהתמדה במאה ה-19. רוב היהודים בתקופה זו היו עניים.

ב-1839–1840 נספרו בטיספירד 33 משקי בית יהודיים: 30 בני זוג, 46 בנים, 46 בנות, 9 משרתים יהודים וקרוב משפחה אחד; בסך הכול 164 יהודים. עיסוקיהם בשנים אלה היו: שני סוחרים סיטונאים, איש עסקים אחד, 13 רוכלים, 6 סוחרים, 6 חקלאים, 3 קבצנים.

===בזמן השואה===
בשנים 1941 - 1943, גברים יהודים מהעיירה בני 18–42, נשלחו לעבודות כפייה שירות העבודה כאשר הונגריה הצטרפה למלחמת העולם השנייה בשנת 1941, הם נשלחו לחזית הרוסית. אף על פי שלא היו מיומנים ולא היה להם ציוד מתאים, הם נאלצו לנקות את שדות המוקשים.

רוב הנשים נשלחו לעבודות כפייה בחלקים שונים של גרמניה או פולין, כדי לפנות הריסות או לעבוד בבית חרושת לחימוש. כמה מהם מתו, חלקם מרעב. גם לאחר השחרור מתו אחדים מטיפוס.

ראש היודנראט היה ויינר ארנו, סוחר עצים. סגנו היה דוד וויסזמן, בעל חנות.

באפריל 1944, חודש לאחר הכיבוש הגרמני של הונגריה, נמנו בטיספירד 416 יהודים. בחודש מאי הוקם גטו בבית חרושת ללבנים אליו הועברו בין 700 ל-800 יהודי טיספירד והיישובים הקרובים. כעבור חודש הם הועברו לבית חרושת ללבנים בכפר קרצ'נד ליד אגר, שם רוכזו כל יהודי מחוז הווש ומשם שולחו לאושוויץ.

==אוכלוסייה ==
ב-1941 נרשמו בטיספירד 442 יהודים. לאחר סיום השואה נותרו בחיים רק 70 יהודים, שחזרו לקהילה היהודית.

ב-2001, 98% מהאוכלוסייה בעיר היו הונגרים, 1% היו צוענים ו-1% היו אחרים. ב-2010 היה רק בן אדם יהודי אחד שחי בטיספירד.
{| class="wikitable"
|שנה
|אוכלוסייה
|-
|1880
|6,846
|-
|1900
|8,643
|-
|1920
|9,543
|-
|1940
|10,666
|-
|1960
|12,000
|-
|1980
|12,846
|-
|1990
|13,455
|-
|2001
|12,533
|-
|2011
|11,777
|}

==קישורים חיצוניים==

* 
* 
* [https://kehilalinks.jewishgen.org/tiszafured/ טיספירד] באתר kehilalinks של JewishGen 
* [http://tiszafured.hu/varos/tortenete/ אתר טיספירד] 
* [https://dbs.bh.org.il/he/טיסאפוראד/מקום קהילת יהודי טיסאפוראד] באתר בית התפוצות
* 
* 

==הערות שוליים==

קטגוריה:הונגריה: ערים
קטגוריה:הונגריה: עיירות יהודיות
קטגוריה:גטאות בהונגריה
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה